ህብረተሰቡ በወሳኝ ኩነቶች ምዝገባ ላይ ያለው ግንዛቤ አነስተኛ ነው
ህብረተሰቡ በወሳኝ ኩነቶች ምዝገባ ላይ ያለው ግንዛቤ አነስተኛ መሆኑን የፌደራል ወሳኝ ኩነት ምዝገባ ኤጀንሲ አስተውቋል፡፡የወሳኝ ኩነት ምዝገባ ስርአትን ለመጀመር የተሞከረው በአፂ ሚኒሊክ ዘመነ መንግስት ቢሆንም የሀገሪቱ ህግ አካል ሆኖ የተመዘገበው ግን በ1952 በወጣው የፍታብሂር ህግ መሰረት ነው፡፡ነገር ግን ባለፉት በርካታ አመታት ከልማዳዊ አሰራር የዘለለ ኩነቱ ሲሰራበት አልቆየም፡፡የወሳኝ ኩነት ምዝገባ እና ብሄራዊ መታወቂያ አዋጅ ቁጥር 760/2004 ለወሳኝ ኩነቶች ምዝገባ ስርአት መሰረቱን የጣለ ሲሆን አዋጁን ተከትሎ በወጣዉ በሚኒስትሮች ምክር ቤት ደንብ ቁጥር 278/2005 መሰረት የወሳኝ ኩነት ምዝገባ ኤጀንሲ በይፋ ተቋቁሟል።ከሐምሌ 30 2008 ጀምሮ ደግሞ ኩነቱ በአሰገዳጅነት እንዲከናወን ተወሰኗል፡፡ይሁን እንጂ በምዝገባ ስርአቱ ላይ ያለው ግንዛቤ አናሳ በመሆኑ በሀገሪቱ ማህበራዊ ኢኮኖሚያዊ እና ፖለቲካዊ ጉዳዮች ላይ ተፅኖ እንደሚያሳድር እና ችግሩን ለመቅረፍ የግንዛቤ ስራ በስፋት ሊሰራ እንደሚገባና የተፈለገውን ያክል ሰራ እየተሰራ እንዳልሆነም በተደጋሚ ይነገራል፡፡የፌደራል ወሳኝ ኩነት ምዝገባ ኤጀንሲ በበኩሉ የምዝገባ ስርአቱ የተፈለገውን ያክል እንዳይሆን የግንዛቤ እጥረት የፈጠረው ክፍተት ቢኖርም ከዚህ ባሻገር ግን በዘርፉ የሰለጠነ የሰው ሀይል አለመኖሩ እና ዘመናዊ አሰራር አለመዘርጋቱ ዋነኛው ነው ብሏል፡፡የእያንዳንዱ ዜጋ ልደት በ90 ቀናት፣ ጋብቻ፣ ፍቺና ሞት በ30 ቀናት ውስጥ ማመዝገብ እንደሚግባም ተጠቁሟል፡፡